قاچاخ نبی
نبي تخمينينا 1233 هجري شمسي ايلده قوبادلي ماحالينين آشاغا موللو كندينده آنادان اولموشدور. اونون آتاسي علي كيشي چوخ يوخسول بير آداميميش. بو آدام بگلرين قولچوماقلارين يئرلرينده ايشله ييب بئش باش كولفتيني چتينليگنن دولانديرارميش. علي كيشي اوقدر بورجلوايدي كي ايل باشينا سلمين ده وئره بيلميردي. علي كيشي گئجه ده ياتميرد، بگلره هامپالارا اودون ياريردي، شئي داشييردي، آزجا مزد آليپ تاخيلا وئريردي. اونون كولفتي هميشه آرپا چؤرگي يئردي.
علي كيشي ناعلاج قاليب بالاجا اوشاقلارينيدا نؤکر وئرمیشدی. وارلیلار علی کیشی نین اوشاقلارین آج ساخلاییردیلار. علی کیشی اورتانجیل اوغلو نبی نی اؤز کندلرینده کربلایی جعفر آدلی بیر آداما نؤکر وئرمیشدی. نبی یه قارین دولوسو چؤرک وئرمیردی. اوا بیر چاییت وئرمیشدی کی او چاییتی دا بورونوب گئجه لر قویون ایچینده یاتیردی. او نبی نن یولا گئتمیردی، اونو چوخ دؤیوردو اینجیدیردی. نبی ده دوشنده کربلایی جعفردن آدلامیردی، جاناوار یئدی، اوغورلاندی آدینان، اونون یاخشی قویونلارینی تلف ائدیردی. نبی اود کیمی اوشاق ایدی: کربلایی جعفر بیر دیینده او ایکی دئییردی بعضا آجیق ائلئییب باشقا یئره قاچیردی. آتاسی علی اونو هده له ییب ایشینه قایتاریردی. نبی ده کند ده وارلیلارین اوشاقلاری نان گزمیردی. اوینویاندا اؤز طرفینه یوخسول، چیلپاق اوشاقلاری گؤتوروردو.
کند ده اولان قول چوماقنان بگلر نبی دن شکایت ائتدیلر، اونلار علی کیشی یه دئدیلر کی اوغلونا بؤیوک اؤگود وئرمسن دجللیگینین قاباغین آلماسان سنی کند دن سورگون ائده جئگیک. علی کیشی باخدی کی نبی نین دجللیگی نی ترکیده بیلمیه جگ، او فیکیرلشدی کی نبی نی ائولندیرسین، بلکه عاغیللانا.
موللو کندینده خانعلی آدلی بیر اورتاباب کندلی وارایدی. خانعلی نین هجر آدلی بیر قیزی وارایدی کی، اوشاقلیقیندان نبی نن بیر یئرده بؤیوموشدو….
توضیحات:
- نام کتاب : قاچاق نبی
- زبان: ترکی
- فرمت فایل : پی دی اف PDF
- تعداد صفحات : 44
- حجم : 7 MB
- پسوورد و منبع : www.aharri.ir
لینکهای دانلود:
لینکهای کمکی:
دانلود از لینک کمکی دوم دانلود از لینک کمکی دوم
pes_Arab azb_Arab azb_Arab azb_Arab azb_Arab prs_Arab pes_Arab urd_Arab pes_Arab prs_Arab ara_Arab prs_Arab pes_Arab pes_Arab prs_Arab